Oberschlierbach területe eredetileg Bajorország keleti határvidékéhez tartozott, a 12. században került az Osztrák Hercegséghez. 1490-ben az Ennsen túli Ausztria hercegségéhez sorolták. A napóleoni háborúk során több alkalommal megszállták. Az újkorig Kirchdorf egyházközséghez tartozott, a schlierbachi egyházközség csak 1784-ben, II. József egyházrendelete után alakult meg. Az 1849-es bécsi forradalmat követő közigazgatási reform során Unterschlierbach és Mitterschlierbach egyesült Schlierbach községgé, míg Oberschlierbach Hausmanninggal együtt önálló önkormányzatot alakított. 1918-tól Felső-Ausztria tartomány része. Miután a Német Birodalom 1938-ban annektálta Ausztriát, az Oberdonaui gauba osztották be, majd a második világháború után visszakerült Felső-Ausztriához.